31. lokakuuta
Tapahtumia

475 – Romulus Augustulus julistettiin Länsi-Rooman keisariksi.
1517 – Uskonpuhdistus: Martti Luther kirjoitti esimiehilleen kirjeitä, joissa oli liitteenä 95 teesiä.
1822 – Ensimmäisen Meksikon keisarikunnan keisari Agustín de Iturbide yritti hajottaa keisarikunnan.
1863 – Maorisodat alkoivat jälleen Uudessa-Seelannissa brittikenraali Duncan Cameronin hyökkäyksellä Waikatoon.
1864 – Nevadasta tuli Yhdysvaltain 36. osavaltio.
1892 – Arthur Conan Doyle julkaisi Sherlock Holmesin seikkailut (”The Adventures of Sherlock Holmes”).
1907 – Suomen eduskunta hyväksyi kieltolain. Laki ei kuitenkaan tullut voimaan, koska keisari Nikolai II ei vahvistanut sitä.
1912 – D. W. Griffithin ohjaama The Musketeers of Pig Alley oli ensimmäinen gangsterielokuva.
1917 – Ensimmäinen maailmansota: Beersheban taistelu, ”historian viimeinen menestyksekäs ratsuväenhyökkäys”.
1918 – Unkari itsenäistyi.
1922 – Benito Mussolinista tuli Italian historian nuorin pääministeri.
1926 – Taikuri Harry Houdini kuoli puhjenneen umpisuolen aiheuttamiin komplikaatioihin.
1931 – Tampereen taidemuseo ja Hiekan taidemuseo avattiin Tampereella.
1938 – Suuri lama: yrittäessään palauttaa sijoittajien luottamuksen New Yorkin pörssi julkisti 15-kohtaisen ohjelman, jonka tarkoituksena oli lisätä sijoittajien turvaa.
1940 – Toinen maailmansota: Taistelu Britanniasta päättyi. Brittien ilmavoimat esti Saksaa miehittämästä maata.
1941 – Mount Rushmoren kallioon hakatut neljän Yhdysvaltain presidentin rintakuvat valmistuivat 14 vuoden työn jälkeen.
1954 – Algerian itsenäisyyssota: Algerian kansallinen vapautusrintama FLN aloitti itsenäisyystaistelun Ranskan valtaa vastaan.
1956 – Suezin kriisi: Yhdistynyt kuningaskunta ja Ranska ryhtyivät pommittamaan Egyptiä pakottaakseen Egyptin avaamaan Suezin kanavan uudelleen liikenteelle.
1961 – Josif Stalinin ruumis siirrettiin pois Leninin mausoleumista Moskovassa.
1968 – Vietnamin sota: Pariisin rauhanneuvotteluissa tapahtuneeseen edistykseen vedoten Yhdysvaltain presidentti Lyndon B. Johnson ilmoitti yhdysvaltalaisille, että hän on määrännyt 1. marraskuuta 1968 lähtien Pohjois-Vietnamin pommittamisen lopetettavaksi.
1972 – Zavidovo-vuoto: suomalaisessa Vasabladetissa, ruotsalaisessa Dagens Nyheterissä ja norjalaisessa Dagbladetissa julkaistiin suomalaisen toimittajan Tor Högnäsin laatima artikkeli, jossa selostettiin presidentti Urho Kekkosen ja Neuvostoliiton johdon Zavidovossa Moskovan lähistöllä mm. Suomen ja EEC:n välisestä vapaakauppasopimuksesta elokuun lopulla käymiä salaisia keskusteluja. Artikkeliin sisältyi useita sanatarkkoja lainauksia Kekkosen laatimasta neuvottelumuistiosta.
1984 – Kaksi sikhiturvamiestä murhasi Intian pääministerin Indira Gandhin. Tapahtuman jälkeen puhjenneissa mellakoissa New Delhiissä sai surmansa lähes 2 000 sikhiä.
1994 – Ilmailu: American Eaglen ATR 72 syöksyi maahan Roselawnissa Indianassa kierreltyään ilmassa jäätävässä säässä, 64 matkustajaa sai surmansa.
1996 – Ilmailu: brasilialainen TAM Fokker-100 törmäsi useaan rakennukseen syöksyessään maahan São Paulossa, Brasiliassa; 98 ihmistä sai surmansa, heistä kaksi maassa.
1998 – Irakin aseistariisuntakriisi alkoi: Irak ilmoitti, ettei se tee enää yhteistyötä YK:n asetarkastajien kanssa.
1999 – Ilmailu: EgyptAirin lento 990 New Yorkista Kairoon syöksyi mereen Nantucketin rannikolla Massachusettsissa, kaikki 217 koneessa ollutta saivat surmansa. Onnettomuustutkimuslautakunnan mukaan apuohjaaja Gameel Al-Batouti ohjasi koneen tahallaan mereen toistaen samalla lausetta ”Turvaan Jumalaan” (”I rely on God”).
1999 – Katolinen kirkko ja Luterilainen maailmanliitto allekirjoittivat ”Yhteisen julistuksen vanhurskauttamisopista” (Joint Declaration on the Doctrine of Justification)  (Arkistoitu – Internet Archive), mikä päätti satoja vuosia vanhan kiistan uskon ja pelastuksen luonteesta.
2000 – Ilmailu: Singapore Airlinesin Boeing 747-400 syöksyi maahan heti lentoonlähdön jälkeen Taipeissa Taiwanissa, 81 ihmistä sai surmansa.
2000 – Ilmailu: Charter-lennolla ollut Antonov An-26 räjähti lentoonlähdön jälkeen Angolan pohjoisosassa, 50 ihmistä sai surmansa.
2000 – Viimeinen Multics-käyttöjärjestelmän tietokone poistettiin käytöstä.
2003 – Mahathir Mohamad luopui Malesian pääministeriydestä 22 vallassaolovuoden jälkeen.
2008 – Ilmailu: Berliinin Tempelhofin lentoasema suljettiin.
2011 – Maailman väkiluku nousi yli seitsemään miljardiin.
2015 – Kolavian lento 9268 syöksyi maahan Siinain niemimaalla Egyptissä. Kaikki koneessa olleet 224 ihmistä saivat surmansa.